**การศึกษาความต้องการใช้บริการห้องสมุดและเทคโนโลยีสารสนเทศของ**

**สถาบันวิชาการป้องกันประเทศ**

**The demand for library services and information technology. Institute of Defence Studies**

**\*สุริเยนทร์ เกษมสุข**

**\*ผู้ช่วยศาสตราจารย์ ดร.ณุศณี มีแก้วกุญชร**

**บทคัดย่อ**

การวิจัยครั้งนี้ เป็นการศึกษาความต้องการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศ โดยมีวัตถุประสงค์ เพื่อสำรวจปัจจัยเกี่ยวกับความต้องการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศและสำรวจความพึงพอใจเกี่ยวกับความต้องการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศกลุ่มประชากรที่ใช้ในการศึกษา คือ ข้าราชการ กองบัญชาการ สถาบันวิชาการป้องกันประเทศ จำนวน 325 คน การวิจัยครั้งนี้ เป็นการวิจัยเชิงสำรวจ โดยเครื่องมือที่ใช้ในการศึกษาและเก็บรวบรวมข้อมูล คือ แบบสอบถาม สถิติที่ใช้คือ ความถี่ ร้อยละ ค่าเฉลี่ย และส่วนเบี่ยงเบนมาตรฐาน

ผลการวิจัยพบว่า ความต้องการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศ มีความต้องการอยู่ในระดับมาก ทั้ง 2 ด้าน คือ

1. ด้านปัจจัยเกี่ยวกับความต้องการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศ ผู้ใช้บริการมีความต้องการด้านซอฟแวร์ ด้านข้อมูลในระบบฐานข้อมูล ด้านการให้บริการและด้านเครื่องมือและอุปกรณ์บันทึกโดยใช้คอมพิวเตอร์และระบบฐานข้อมูล มีความต้องการอยู่ในระดับมาก ตามลำดับ

2. ด้านความพึงพอใจในการใช้บริการห้องสมุดและเทคโนโลยีสารสนเทศของสถาบัน วิชาการป้องกันประเทศ ผู้ใช้บริการมีความพึงพอใจในด้านสถานที่ ด้านวิธีการและขั้นตอนการใช้บริการ ด้านการให้บริการของบุคลากร ด้านการให้บริการของบุคลากร ด้านซอฟแวร์และ ด้านอุปกรณ์ มีความพึงพอใจอยู่ในระดับมาก ตามลำดับ

**คำสำคัญ** : ปัจจัย ความต้องการใช้บริการห้องสมุด เทคโนโลยีสารสนเทศ ความพึงพอใจ การใช้บริการ สถาบันวิชาการป้องกันประเทศ

Abstract

This research A study of the demand for library services and information technology of National Defence Institute. The objective To explore factors associated with the demand for library services and information technology, academic institutions, defense and satisfaction survey about the demand for library services and information technology of National Defence Studies Institute of the population used in the study is the official headquarters. The National Defence Institute 325 this research. The survey research The tool used in the study and data collection statistics used were frequency, percentage, average, and standard deviation.

The results showed that The demand for library services and information technology, the National Defence Institute. There was high demand for the two sides.

1. The factors on the demand for library services and information technology of the National Defence Institute. Users are demanding software. The information in the database Services, and tools and equipment are recorded by computer and database systems. The demand was high, respectively.

2. satisfaction of Library and Information Technology Institute. National Defence Users are satisfied with the place. The methods and procedures for using the service. For service personnel For service personnel The software and equipment are satisfied at a high level, respectively.Keywords: factors influencing the demand for library services. Technology satisfaction of service users National Defence Institute.

**บทนำ**

ในพระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ.2545 (2547 : 12) มาตรา 22 ระบุว่า " การจัดการศึกษาต้องยึดหลักว่า ผู้เรียนทุกคนมีความสามารถเรียนรู้และพัฒนาตนเองได้ และถือว่าผู้เรียนมีความสำคัญที่สุด กระบวนการจัดการศึกษาต้องส่งเสริม ให้ผู้เรียนสามารถพัฒนาตามธรรมชาติ และเต็มตามศักยภาพ " ทั้งนี้ ห้องสมุดมีหน้าที่ให้บริการศึกษาค้นคว้าแก่อาจารย์ นิสิต และนักศึกษาในการศึกษาแผนใหม่มุ่งเน้นให้มีการค้นคว้าด้วย ตนเอง เพื่อให้มีโอกาสได้แสวงหาความรู้อย่างกว้างขวาง ซึ่งให้สอดคล้องกับพระราชบัญญัติการศึกษาแห่งชาติ ห้องสมุดจึงมีบทบาทสำคัญในการจัดหาและพัฒนาทรัพยากรสารสนเทศของห้องสมุดให้มีควบถ้วนสมบูรณ์ เพื่อเป็นการสนับสนุนการศึกษาค้นคว้าของอาจารย์ นิสิต และนักศึกษา (ประพัฒน์พงศ์ เสนาฤทธิ์, 2543, น.22-23)

ห้องสมุดแต่ละแห่งมีนโยบายการบริหารงานแตกต่างกัน การบริหารจัดการห้องสมุดให้บรรลุวัตถุประสงค์ ต้องอาศัยการมีส่วนร่วม และการสนับสนุนจากผู้ใช้บริการ ซึ่งเป็นปัจจัยอันสำคัญต่อการดำเนินภารกิจสู่ความเป็นเลิศของห้องสมุด (ชุติมา สัจจานันท์, 2541, น.64)

โลกปัจจุบันเป็นยุคข้อมูลข่าวสาร แบบไร้พรมแดนหรือเป็นยุคทางด่วนข้อมูล (Information Super Highway) ซึ่งประกอบด้วยกันอยู่ 2 ส่วน คือ เทคโนโลยีคอมพิวเตอร์ และเทคโนโลยีโทรคมนาคม เพื่อนำมาใช้งานร่วมกัน เรียกว่า เทคโนโลยีสารสนเทศ ซึ่งเป็นเครื่องมือและเป็นแหล่งข้อมูลสืบค้นหลากหลาย เป็นสิ่งอำนวยความสะดวก ทำให้เกิดประโยชน์และประสิทธิภาพในการปฏิบัติงาน

สถาบันวิชาการป้องกันประเทศ เป็นองค์กรหนึ่งในระบบราชการ สังกัด กองบัญชาการ กองทัพไทย กระทรวงกลาโหม ที่ต้องเผชิญกับผลกระทบของการเปลี่ยนแปลงสิ่งแวดล้อมทั้งภายในและภายนอก นับตั้งแต่นโยบายระดับประเทศที่ให้มีการปฏิรูประบบราชการ โดยให้เป็นไปตามพระราชบัญญัติปรับปรุงกระทรวง ทบวง กรม พ.ศ.2545 โดยกระทรวงกลาโหม จะต้องดำเนินการปฏิรูปให้แล้วเสร็จภายใน 2 ปี นับตั้งแต่วันที่พระราชบัญญัติ มีผลบังคับใช้ ซึ่งได้ระบุไว้ในบทเฉพาะกาล รวมทั้งนโยบายกระทรวงกลาโหมเองที่กำหนดให้เหล่าทัพ และส่วนราชการที่ขึ้นตรงกับกระทรวงกลาโหม ได้พิจารณาปรับลดกำลังพลให้สอดคล้องกับสถานการณ์ จากผลกระทบดังกล่าวทำให้ สถาบันวิชาการป้องกันประเทศ ต้องปรับกระบวนทัศน์ เพื่อเข้ากับสภาวการณ์ปัจจุบัน สถาบันวิชาการป้องกันประเทศ ซึ่งถือได้ว่าเป็นหน่วยงานด้านการศึกษาหลักของกองทัพไทย นั้น ได้ปรับการพัฒนาโครงสร้างเพื่อรองรับภารกิจและการขยายตัวของสังคม เพื่อที่จะสามารถพึ่งตนเองได้ในหลายๆ ด้าน โดยเฉพาะทางด้านการศึกษา การศึกษาเป็นปัจจัยหนึ่งในการสร้าง และพัฒนาความรู้ ความประพฤติ ความคิด และคุณธรรมของบุคคลและสังคม ข้าราชการจะมีคุณภาพขึ้นอยู่กับการศึกษา โดยจะต้องเข้าถึงการศึกษาอย่างรอบคอบมีทักษะทางด้านความรู้ รู้จักคิด รู้จักการแก้ปัญหาต่างๆ ตลอดจนสามารถทำงานเป็นกลุ่มและอยู่รวมกับผู้อื่นได้อย่างมีความสุข

สถาบันวิชาการป้องกันประเทศ เป็นหน่วยงานด้านการศึกษาหลักที่สำคัญสถาบันหนึ่งของ  
กองทัพไทย มีภารกิจหลักในด้านการศึกษาเชื่อมโยงเครือข่าย ทำให้การเข้าถึงทรัพยากรต่างๆ เป็นไปอย่างรวดเร็วและมีประสิทธิภาพ หากได้มีการนำเทคโนโลยีสารสนเทศมาประยุกต์ใช้ใน การบริหารจัดการทรัพยากรของห้องสมุด ซึ่งเป็นแหล่งศึกษาค้นคว้าหาความรู้ที่สำคัญของข้าราชการ จะทำให้ผู้ใช้บริการสามารถเข้าถึงแหล่งความรู้ได้อย่างกว้างขวาง และเป็นประโยชน์ต่อการค้นคว้าหาข้อมูลเพื่อนำไปใช้ในด้านต่างๆ เช่น การเรียน ธุรกิจ การสอบเข้าทำงาน และอื่นๆ อีกมากมาย

จากการศึกษาที่ผ่านมาพบว่า ห้องสมุดได้บันทึกประจำวันจากสถิติ การใช้บริการห้องสมุดและศูนย์ข้อมูลของข้าราชการ กองบัญชาการ สถาบันวิชาการป้องกันประเทศ ประจำปี 2552 -2553 และปีที่ผ่านมา จากบันทึกรายงานประจำปี 2553 พบว่าผู้มาใช้บริการ เข้าห้องสมุด 25คน/วัน ผู้มาใช้ระบบอินเทอร์เน็ต 10 คน/วัน วารสาร12 คน/วัน และสื่อสิ่งพิมพ์ต่างๆ 15 คน/วัน ข้าราชการเข้าห้องสมุดเพื่อศึกษาค้นคว้าหาความรู้ อ่านหนังสือ เพื่อใช้ในด้านการดำเนินงาน ด้านความพร้อม ความร่วมมือ และการประสานงาน จึงมีความจำเป็นต้องใช้เทคโนโลยีสารสนเทศ เข้ามาช่วยเป็นเครื่องมืออำนวยความสะดวกในด้านต่างๆ รวมถึงจะต้องมีสื่ออุปกรณ์ที่ทันสมัย จึงจะทำให้สามารถสืบค้นข้อมูล และเก็บข้อมูลได้สะดวกและรวดเร็ว ตลอดจนช่วยประหยัดเวลา ในการค้นคว้า เป็นต้น

ดังนั้น ห้องสมุดควรนำ เทคโนโลยีสารสนเทศและเทคโนโลยีคอมพิวเตอร์ ได้แก่ ตัวเครื่องคอมพิวเตอร์ โปรแกรมคอมพิวเตอร์ ฐานข้อมูล บุคลากรคอมพิวเตอร์ ระบบเครือข่ายมาใช้งาน จะทำให้เครื่องมือเหล่านี้ เป็นเครื่องมือสำคัญในการสร้างการวิเคราะห์หรือประมวลผล การรับส่งข้อมูล การจัดเก็บ และการนำไปใช้งานใหม่ ปัจจุบันเทคโนโลยีสารสนเทศได้เข้ามามีบทบาทอย่างมาก โดยเฉพาะด้านการศึกษา และการสืบค้นข้อมูล ทำให้การบริหาร การจัดการ การเรียนการสอน การให้บริการต่างๆ และการใช้ทรัพยากรร่วมกันเป็นไปอย่างมีประสิทธิภาพ ถูกต้อง รวดเร็ว ทั้งยังช่วยในการวางแผนและการพัฒนาคุณภาพในห้องสมุด รวมไปถึงแหล่งการเรียนรู้ต่างๆ เพื่อพัฒนาศักยภาพในการศึกษาค้นคว้า เรียนรู้ ให้มากยิ่งขึ้นต่อไปในอนาคต

จะเห็นได้ว่าการพัฒนาสื่อเทคโนโลยีสารสนเทศของห้องสมุด หรือในหน่วยงานองค์กรต่างๆ ของไทยยังต้องมีการพัฒนาอย่างต่อเนื่อง ซึ่งมีผลทำให้การพัฒนาเป็นไปตามเป้าหมายที่กำหนดไว้ ผู้ศึกษาเห็นว่า ปัจจัย ดังกล่าว หากมีการศึกษาให้เข้าใจถึงความต้องการจากสายงานที่เป็นผู้รับบริการ และกองที่รับผิดชอบทางเทคโนโลยีสารสนเทศ ที่เป็นผู้ให้บริการ จะทำให้เกิด ความเข้าใจในความต้องการของสภาพปัจจุบันและเพื่อพัฒนาระดับมาตรฐาน ให้บรรลุวัตถุประสงค์ของหน่วยงาน อย่างมีประสิทธิภาพ รวมทั้งสามารถนำไปส่งเสริมพัฒนาการศึกษาของประเทศชาติให้เกิดประโยชน์ต่อไป

วัตถุประสงค์ของการวิจัย

1. เพื่อสำรวจปัจจัยเกี่ยวกับความต้องการใช้บริการห้องสมุดและเทคโนโลยีสารสนเทศและศูนย์ข้อมูลของสถาบันวิชาการป้องกันประเทศ

2. เพื่อสำรวจความพึงพอใจในการใช้บริการห้องสมุดของข้าราชการ ด้านสื่อเทคโนโลยีสารสนเทศ ได้แก่ อุปกรณ์บันทึกข้อมูลโดยใช้คอมพิวเตอร์ ฐานข้อมูลออนไลน์ด้านการศึกษาและสื่อสิ่งพิมพ์ จากกองบัญชาการ สถาบันวิชาการป้องกันประเทศ

วิธีการดำเนินการวิจัย

การวิจัยครั้งนี้เป็นการวิจัยเชิงสำรวจ (Survey Research) มีวัตถุประสงค์ที่จะสำรวจปัจจัยเกี่ยวกับความต้องการใช้บริการและความพึงพอใจในการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศ ทำการเก็บข้อมูลโดยใช้แบบสอบถาม ทั้งนี้ เพื่อให้การศึกษาวิจัยได้บรรลุวัตถุประสงค์ของการศึกษาค้นคว้าอิสระที่ได้กำหนดไว้ ผู้ศึกษาได้ดำเนินการตามขั้นตอน โดยมีวิธีการดำเนินการ ดังนี้

1. ประชากร

2. เครื่องมือที่ใช้ในการวิจัย

3. การเก็บรวบรวมข้อมูล

4. สถิติที่ใช้ในการวิเคราะห์ข้อมูล

การศึกษาวิจัยเรื่อง ความต้องการใช้บริการห้องสมุดและเทคโนโลยีสารสนเทศของ สถาบันวิชาการป้องกันประเทศ สรุป

ผลการวิจัยพบว่า

1. ข้อมูลทั่วไป

ผลการวิจัยข้อมูลพื้นฐานเกี่ยวกับข้อมูลทั่วไปของกลุ่มประชาการ พบว่า ส่วนใหญ่ เป็น เพศชาย ซึ่งมีอายุ ระหว่าง 51–55 ปี มีระดับการศึกษา ปริญญาตรี มีประสบการณ์ในการทำงานระหว่าง 11–15 ปี หน่วยงานที่สังกัด พบว่า สังกัดอยู่กองกลาง การใช้บริการตรงตามความต้องการ อยู่ในระดับปานกลาง ฐานข้อมูลมีความถูกต้อง ปานกลาง ความถี่ที่ใช้บริการ พบว่า ใช้บริการมากกว่า 4 ครั้งต่อเดือน

2. ความต้องการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศ โดยภาพรวมอยู่ในระดับมาก (= 3.27) ซึ่งพิจารณาเป็นรายด้าน พบว่า ด้านความต้องการใช้บริการ อยู่ในระดับมาก (= 3.51) รองลงมา คือ ด้านความพึงพอใจในการใช้บริการ (= 3.23) ตามลำดับ

2.1 ด้านปัจจัยเกี่ยวกับความต้องการใช้บริการห้องสมุดและเทคโนโลยีสารสนเทศ ของสถาบันวิชาการป้องกันประเทศ พบว่า ด้านปัจจัยเกี่ยวกับความต้องการใช้บริการฯ อยู่ใน ระดับมาก (= 3.51) เมื่อพิจารณาเป็นรายข้อ พบว่า ด้านซอฟแวร์ เช่น ความต้องการโปรแกรม Mil lib ที่ทันสมัย มีค่าเฉลี่ยสูงสุด (= 4.21) รองลงมา คือ ความต้องการข้อมูลในระบบฐานข้อมูล เช่น ความต้องการฐานข้อมูลเกี่ยวกับการสืบค้นห้องสมุด (= 3.61) ความต้องการด้านการให้บริการ เช่น การแนะนำขั้นตอนการใช้บริการอุปกรณ์บันทึกโดยใช้คอมพิวเตอร์และระบบฐานข้อมูล (= 3.18) และความต้องการด้านเครื่องมือและอุปกรณ์บันทึกโดยใช้คอมพิวเตอร์และระบบฐานข้อมูล มีค่าเฉลี่ยต่ำสุด (= 3.05)

2.2 ด้านความพึงพอใจในการใช้บริการห้องสมุดและเทคโนโลยีสารสนเทศของ สถาบันวิชาการป้องกันประเทศ พบว่า ด้านความพึงพอใจในการใช้บริการฯ อยู่ในระดับมาก (= 3.23) เมื่อพิจารณาเป็นรายข้อ พบว่า ด้านสถานที่การใช้บริการฯ เช่น ความสะอาด เป็นระเบียบ เรียบร้อยและสถานที่จอดรถสะดวกสบาย อยู่ในระดับมาก (= 3.88) รองลงมา คือ ด้านวิธีการและขั้นตอนการใช้บริการ เช่น ความสะดวกในการขอใช้บริการ (= 3.86) ด้านการให้บริการของบุคลากร เช่น มีความกระตือรือร้น (= 3.55) ด้านซอฟแวร์ เช่น การใช้งานโปรแกรม Mil lib เข้าใจง่ายไม่ซับซ้อน (= 2.72) และด้านอุปกรณ์ มีค่าเฉลี่ยต่ำสุด (= 2.14)

**อภิปรายผลการวิจัย**

จากผลการวิเคราะห์ข้อมูลเกี่ยวกับการศึกษาความต้องการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศ สามารถนำไปใช้เป็นแนวทาง ในการบริหารจัดการด้านการให้บริการสารสนเทศ เพื่อให้การใช้บริการในด้านต่างๆ ตรงกับ ความต้องการของผู้ใช้บริการ ไม่ว่าจะเป็นความต้องการใช้บริการ ความพึงพอใจในการใช้บริการ รวมถึงปัญหาอื่นๆ ในการใช้บริการ โดยพิจารณาในด้านต่างๆ ได้ดังนี้

1. ด้านปัจจัยเกี่ยวกับความต้องการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศ โดยรวม มีความต้องการอยู่ในระดับมาก ทั้งนี้อาจเนื่องจากข้าราชการมีความต้องการ ด้านซอฟแวร์ เช่น มีความต้องการโปรแกรม Mil lib ที่ทันสมัย เพื่อให้การค้นคว้าข้อมูลในด้านต่างๆ เกิดความรวดเร็ว ถูกต้องและสะดวกในการใช้งาน เช่น การค้นคว้าข้อมูลด้านงานวิจัย งานประวัติศาสตร์ ยังรวมถึงความต้องการข้อมูลในระบบฐานข้อมูลความต้องการฐานข้อมูลเกี่ยวกับการสืบค้นห้องสมุด ความต้องการด้านการบริการ เช่น การแนะนำขั้นตอนการใช้บริการอุปกรณ์บันทึกโดยใช้คอมพิวเตอร์และระบบฐานข้อมูล เพื่อให้เกิดความเข้าใจในการใช้ค้นคว้าหาข้อมูล ตลอดจนความต้องการด้านเครื่องมือและอุปกรณ์บันทึกโดยใช้คอมพิวเตอร์และระบบฐานข้อมูล ซึ่งสอดคล้องกับงานวิจัยของ ขนิษฐา จิตรหลง (2555, น.117) ได้ศึกษาวิจัย เรื่องความต้องการของผู้ใช้บริการห้องสมุดประชาชนกรุงเทพมหานคร ผลการศึกษาพบว่า ระดับความต้องการของผู้ใช้บริการห้องสมุดประชาชนกรุงเทพมหานคร มีความต้องการอยู่ในระดับมาก โดยระดับความต้องการ อันดับแรก คือ ด้านบริการและกิจกรรม (ซอฟแวร์คอมพิวเตอร์) รองลงมา คือ ด้านทรัพยากรสารสนเทศ และด้านบุคลากรมีความจำเป็นต่ำที่สุด

2. ด้านความพึงพอใจในการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศ โดยรวมพบว่า มีความพึงพอใจอยู่ในระดับมาก โดยเฉพาะความพึงพอใจด้านสถานที่ในการใช้บริการฯ เช่น ความสะอาด ความเป็นระเบียบ เรียบร้อย และสถานที่จอดรถ ซึ่งมีความสะดวกสบาย เพราะมีพื้นที่ไว้สำหรับจอดรถเป็นจำนวนมาก รวมถึงด้านวิธีการและขั้นตอนการใช้บริการ ซึ่งมีความสะดวกในการขอใช้บริการ ตลอดจนด้านการให้บริการและบุคลากร เจ้าหน้าที่ห้องสมุดมีความกระตือรือร้นในการให้บริการ และในด้านซอฟแวร์ ที่มีการใช้งานโปรแกรม Mil lib เป็นโปรแกรมที่เข้าใจง่าย ไม่ยุ่งยากซับซ้อน ซึ่งในด้านอุปกรณ์ฯ ไม่ว่าจะเป็นความเพียงพอสำหรับเครื่องคอมพิวเตอร์ ประสิทธิภาพของเครื่องคอมพิวเตอร์ สภาพของเครื่องคอมพิวเตอร์และอุปกรณ์ที่มีจำนวนน้อยและเก่า อีกทั้งยังไม่ทันสมัย จึงเป็นสาเหตุที่ทำให้ความพึงพอใจของผู้ใช้บริการลดน้อยลง ซึ่งสอดคล้องกับงานวิจัยของ เรือโทหญิง ณภัทร์ หุ่นวัน (2553, น.88) ได้ศึกษาวิจัย เรื่องความพึงพอใจของผู้ใช้บริการต่อการบริการด้านเทคโนโลยีสารสนเทศของกองกรรมวิธีข้อมูล สำนักปลัดบัญชีทหาร กองบัญชาการกองทัพไทย ผลการศึกษาพบว่า ความพึงพอใจของผู้ใช้บริการต่อการบริการด้านเทคโนโลยีสารสนเทศของกองกรรมวิธีข้อมูล สำนักปลัดบัญชีทหาร กองบัญชาการกองทัพไทย มีความพึงพอใจอยู่ในระดับมาก โดยระดับความพึงพอใจ อันดับแรก คือ

ด้านสถานที่และสิ่งแวดล้อม รองลงมา คือ ความปลอดภัยด้วยระบบการป้องกันภัยต่างๆ การจัดกิจกรรม 5 ส. และเจ้าหน้าที่ใส่ใจกับความสะอาดของสถานที่ให้บริการ ตามลำดับ

**ข้อเสนอแนะ**

**ข้อเสนอแนะในการปฏิบัติงาน**

1. ควรมีการแนะนำผู้ใช้บริการในขั้นตอนการใช้บริการอุปกรณ์บันทึก โดยใช้คอมพิวเตอร์และระบบฐานฐานข้อมูลคอมพิวเตอร์อย่างละเอียดและเข้าใจ

2. ควรมีเครื่องบันทึกข้อมูล CD-ROM/DVD-ROM/Hard Drive ไว้สำหรับบริการให้กับผู้ใช้บริการอย่างเพียงพอ

3. ควรมีการเพิ่มและปรับปรุงฐานข้อมูลเกี่ยวกับการสืบค้นห้องสมุดอยู่เสมอ เพื่อง่ายต่อการสืบค้นและหาข้อมูลที่จะนำมาใช้ประโยชน์

4. ควรนำเทคโนโลยีใหม่ๆ หรือปรับปรุงและพัฒนาระบบโปรแกรมที่ใช้ในห้องสมุด ให้มีความทันสมัยอย่างต่อเนื่อง เพื่อสะดวก รวดเร็วในการจัดเก็บและค้นคว้าหาข้อมูล รวมถึงก้าวทันโลกในอนาคต

5. ควรมีการแนะนำวิธีการและขั้นตอนในการใช้งานบริการของวัสดุอุปกรณ์อย่างละเอียด เข้าใจและถูกต้องต่อการใช้งาน

6. ควรมีช่องระบายอากาศอย่างเพียงพอ ไว้สำหรับให้อากาศถ่ายเท เพื่อไม่ให้มีกลิ่นอับหรือก่อให้เกิดเชื้อโรคในระบบทางเดินหายใจ

7. ควรมีการแบ่งแยกและจัดลำดับ รวมถึงประเภทของอุปกรณ์บันทึกข้อมูล โดยใช้คอมพิวเตอร์และระบบฐานข้อมูลในการบันทึกข้อมูลไว้อย่างละเอียด เข้าใจง่าย ตลอดจนแนะนำขั้นตอนการใช้งาน เพื่ออำนวยความสะดวกให้กับผู้ใช้บริการ

8. ควรมีการพัฒนาระบบโปรแกรม Mil Lib ให้มีความทันสมัย สามารถใช้งานได้อย่างสะดวก รวดเร็วและง่ายต่อการใช้งาน

9. ควรมีการเพิ่มและปรับปรุง รวมถึงพัฒนาเทคโนโลยีในด้านต่างๆ ที่สามารถนำมาประยุกต์ใช้กับห้องสมุดให้ทันสมัยอยู่เสมอ และเหมาะสม

**ข้อเสนอแนะในการวิจัยครั้งต่อไป**

ผู้วิจัยขอเสนอแนะในการวิจัยครั้งต่อไป ควรมีการศึกษาแนวโน้มของปัญหาในด้านต่างๆ ของสถานที่และของผู้ใช้บริการ ที่จะทำให้ความต้องการใช้บริการห้องสมุดและเทคโนโลยีสารสนเทศของสถาบันวิชาการป้องกันประเทศลดน้อยลง เพื่อจะทำให้ผู้ใช้บริการเกิดความพึงพอใจและได้รับประโยชน์สูงสุด จากการค้นคว้าที่ห้องสมุดฯ ในสถานที่แห่งนี้

**บรรณานุกรม**

กิดานันท์ มลิทอง. (2543). **เทคโนโลยีการศึกษาและนวัตกรรม.** กรุงเทพมหานคร : จุฬาลงกรณ์ มหาวิทยาลัย.

กัลยา วานิชย์บัญชา. (2553). **การใช้ SPSS for Windows ในการวิเคราะห์ข้อมูล.** กรุงเทพมหานคร : จุฬาลงกรณ์มหาวิทยาลัย.

ครรชิต มาลัยวงศ์ และคณะ. (2549). **การจัดการสารสนเทศ.** กรุงเทพมหานคร : โครงการ ไอซีทีและคอมออนไลน์.

คณาจารย์ภาควิชาสารสนเทศศึกษา. (2551). **สารสนเทศและการศึกษาค้นคว้า.** พิมพ์ครั้งที่ 4. คณะมนุษย์ศาสตร์และสังคมศาสตร์ มหาวิทยาลัยบูรพา. ชลบุรี : ศักดิ์โสภาการพิมพ์

โชติกา ประพฤทธิกุล. (2547). **สภาพปัญหา ความต้องการในการใช้เทคโนโลยี**

**สารสนเทศและการสื่อสารของนักศึกษา สถาบันเทคโนโลยีนานาชาติสิรินธร มหาวิทยาลัยธรรมศาสตร์.** วิทยานิพนธ์ศึกษามหาบัณฑิต สาขาเทคโนโลยีการศึกษามหาวิทยาลัยเกษตรศาสตร์.

ชัยยศ ชาวระนอง. (2544). **ศึกษาสภาพการใช้ ปัญหา และความต้องการใช้ อินเทอร์เน็ตของอาจารย์และนักเรียนในสถานศึกษาอาชีวศึกษา เขตการศึกษา 12.** การค้นคว้าอิสระ วิทยานิพนธ์การศึกษามหาบัณฑิต สาขาหลักสูตรและการสอน มหาวิทยาลัยเทคโนโลยีพระจอมเกล้า.

ทรงศักดิ์ ประสิทธิ์. (2548). **สภาพ และปัญหาการสื่อสารบรรณารักษ์กับเจ้าหน้าที่ห้องสมุด**

**สถาบันราชภัฏ ในภาคตะวันออกเฉียงเหนือ.** วิทยานิพนธ์ศิลปศาสตรมหาบัณฑิต

สาขานิเทศศาสตร์ มหาวิทยาลัยมหาสารคาม.

Google Online). ([www.library2.tu.ac.th/newlib2/thesis.html](http://www.library2.tu.ac.th/newlib2/thesis.html),Semtember 1, (2010).

ทัศนียา เชิดสูงเนิน. (2548). **ความพึงพอใจในการใช้บริการฐานข้อมูลซีดีรอมของผู้ใช้ใน**

**ห้องสมุดสถาบันอุดมศึกษาเอกชน.** วิทยานิพนธ์อักษรศาสตรมหาบัณฑิต สาขามนุษยศาสตร์

จุฬาลงกรณ์มหาวิทยาลัย. Google (Online). [www.library.car.chula.ac.th](http://www.library.car.chula.ac.th), Semtember1, (2010).

น้ำทิพย์ วิภาวิน. (2548). **การบริหารห้องสมุดยุคใหม่.** กรุงเทพมหานคร : เอสอาร์พริ้นติ้งแมส โปรดักส์.